LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2005 M. LIEPOS 14 D. NUTARIMO NR. 768 „DĖL INFORMACIJOS APIE FINANSINIUS SANTYKIUS TARP VALSTYBĖS INSTITUCIJŲ IR ĮMONIŲ, KURIOMS VALSTYBĖS INSTITUCIJOS GALI DARYTI LEMIAMĄ ĮTAKĄ, IR APIE TAM TIKRAS ĮMONES KAUPIMO TAISYKLIŲ PATVIRTINIMO“ PAKEITIMO

2007 m. sausio 31 d. Nr. 144

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2005 m. liepos 14 d. nutarimą Nr. 768 „Dėl Informacijos apie finansinius santykius tarp valstybės institucijų ir įmonių, kurioms valstybės institucijos gali daryti lemiamą įtaką, ir apie tam tikras įmones kaupimo taisyklių patvirtinimo“ (Žin., 2005, Nr. 87-3264):

1. Išdėstyti preambulę taip:

„Įgyvendindama 1980 m. birželio 25 d. Europos Komisijos direktyvą 80/723/EEB dėl finansinių santykių tarp valstybių narių ir valstybės įmonių skaidrumo (OL 2004 m. specialusis leidimas, 8 skyrius, 1 tomas, p. 20) su paskutiniais pakeitimais, padarytais 2005 m. lapkričio 28 d. Komisijos direktyva 2005/81/EB (OL 2005 L 312, p. 47; atitaisymas OL 2006 L 308, p. 19), Lietuvos Respublikos Vyriausybė nutaria:“.

2. Nurodytuoju nutarimu patvirtintų Informacijos apie finansinius santykius tarp valstybės institucijų ir įmonių, kurioms valstybės institucijos gali daryti lemiamą įtaką, ir apie tam tikras įmones kaupimo taisyklių 2 punkto paskutinėje pastraipoje vietoj žodžių „valstybės pagalbą“ įrašyti žodžius „kompensaciją už viešąją paslaugą“.

Ministras Pirmininkas	Gediminas Kirkilas

Ūkio ministras	Vytas Navickas

______________